AIŠKINAMASIS RAŠTAS

Dėl Molėtų rajono savivaldybės socialinių paslaugų įstaigų 2023 m. metinių ataskaitų rinkinių tvirtinimo

1. Parengto tarybos sprendimo projekto tikslai ir uždaviniai:

Tikslas – patvirtinti Molėtų rajono savivaldybės socialinių paslaugų įstaigų 2023 m. metinių ataskaitų rinkinius bei įgyvendinti Molėtų rajono savivaldybės tarybos 2023 m. gruodžio 21 d. sprendimu Nr. B1-286 „Dėl Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašo patvirtinimo“ patvirtinto Molėtų rajono savivaldybės viešojo sektoriaus subjektų ir savivaldybės metinių ataskaitų rinkinio rengimo ir teikimo savivaldybės tarybai tvarkos aprašo 19 ir 23 punktų reikalavimus.

Socialinių paslaugų įstaigos 2023 m. metinių ataskaitų rinkinį sudaro metinė veiklos ataskaita (informacija apie įstaigos veiklos tikslų pasiekimą) ir metinių finansinių ataskaitų rinkinys (duomenys apie įstaigos finansinę būklę, veiklos rezultatus, pinigų srautus). 2023 m. metinius atskaitų rinkinius parengė 3 rajono savivaldybės socialinių paslaugų įstaigos: Molėtų rajono Alantos senelių globos namai, Molėtų socialinės paramos centras bei Molėtų vaikų savarankiško gyvenimo namai.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

 Priėmus tarybos sprendimą, bus įgyvendinti Lietuvos Respublikos vietos savivaldos įstatymo 15 straipsnio 3 dalies 1 punkte nustatyti reikalavimai.

1. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.